OpenLLM-France/wikimedia huggingface dataset:
# Consell comunal d'Esch-sur-Alzette

El consell comunal d'Esch-sur-Alzette (francès: Conseil communal d'Esch-sur-Alzette) és el consell local de la municipi d'Esch-sur-Alzette, al sud-oest de Luxemburg.
És constituït per dinou membres, escollits cada sis anys mitjançant representació proporcional. Les darreres eleccions es van realitzar el 9 d'octubre de 2005, va donar lloc a una victòria del Partit Socialista dels Treballadors (LSAP). Al collège échevinal, va formar coalició amb el partit Els Verds, sota el lideratge de l'alcalde Lydia Mutsch del LSAP.
| Partit | Partit | Escons | Regidors |
| | Partit Socialista dels Treballadors (LSAP) | 9 | Jeanne Becker, Daniel Codello, Henri Hinterscheid, Lydia Mutsch, John Snel, Vera Spautz, Jean Tonnar, Paul Weidig, Everard Wohlfahrt |
| | Partit Popular Social Cristià (CSV) | 5 | Mady Hannen, Annette Hildgen, Francis Maroldt, Roger Roller, André Zwally |
| | Els Verds | 2 | Félix Braz, Jean Huss |
| | Partit Democràtic (DP) | 1 | Pierre-Marc Knaff |
| | L'Esquerra | 1 | André Hoffmann |
| | Independent | 1 | Aly Jaerling |
| Font:Ville de Esch-sur-Alzette Arxivat 2007-09-26 a Wayback Machine.> ||||

## Referències

* ↑ «Les Conseil Communal» (en francès). Ville de Esch-sur-Alzette. Arxivat de l'original el 2012-01-29. [Consulta: 1r setembre 2007].
* ↑ «Le Collège Echevinal 2005-2011» (en francès). Ville de Esch-sur-Alzette. Arxivat de l'original el 2012-01-30. [Consulta: 1r setembre 2007].

## Enllaços externs

* (francès) Pàgina oficial Arxivat 2017-08-07 a Wayback Machine.
# Bosc Nacional Boise

El Bosc Nacional Boise (Boise National Forest) és una àrea protegida a l'estat d'Idaho gestionat pel Servei Forestal dels Estats Units. Està compost per parts de les conques del riu Boise, el riu Payette, i les bifurcacions sud i central del riu Salmon, l'anomenat "riu sense retorn" (River of No Return). Hi ha més de 12.200 quilòmetres de rierols i altres corrents d'aigua, i més de 250 llacs i embassaments localitzats dins del bosc.
La seu del bosc (supervisor's office) se situa a Boise. Hi ha districtes de guardaboscos (ranger districts) localitzats a Cascade, Lowman, Emmett, Mountain Home i Idaho City.

## Vegeu també

* Llista de boscos nacionals dels Estats Units

## Referències

* ↑ «The National Forests of the United States». The Forest History Society. Arxivat de l'original el 12 de febrer 2013. [Consulta: 14 octubre 2012].
* ↑ «Boise National Forest». U.S. Forest Service. [Consulta: 15 octubre 2012].
* ↑ «Boise National Forest: Districts». U.S. Forest Service. [Consulta: 30 abril 2016].
# Nicolás Barbieri

Nicolás Barbieri és professor agregat a la Universitat Oberta de Catalunya, en els estudis d'Arts i Humanitats. La seva recerca es concentra en l'anàlisi i avaluació de les polítiques i la gestió de la cultura, amb especial èmfasi en els drets culturals i les desigualtats en el seu exercici. Ha estat investigador convidat a la Université de Montpellier, la Universidad Nacional de Avellaneda i la Universidad Nacional de Tres de Febrero. Ha publicat llibres, capítols de llibres i articles en revistes internacionals, que es poden consultar en aquest link. És autor del bloc http://ubicarse.net.

## Referències

* ↑ «Nicolás Barbieri». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Província de Plòvdiv

La província de Plòvdiv (en búlgar: Област Пловдив) és una província de Bulgària central que forma part de Rumèlia Oriental.

## Geografia

Inclou parts de l'Alta Planura Tràcia, els Rhodopes, Sredna Gora, les Valls Sub-Balcàniques i Stara Planina, inclòs el pic del Botev (2.376 m). El principal riu de la província són els Maritsa, Striama, Piasatxnik. Hi ha nombrosos embassaments, el més important dels quals és el Piasatxnik. Abunden les aigües termals, principalment les de Khisaria, Naretxen, Bania, Klisura, Assènovgrad, Kuklen, Rosino, Krasnovo, Stoletovo i d'altres.

## Economia

L'economia de la província és de gran importància. La producció agrària és intensiva i eficients, amb alts percentatges d'irrigació. Les principals collites són de fruita (pomes, prunes, peres), raïm, melons i síndries, hortalisses (tomàquets, pebrots, pastanagues, carabasses, patates), civada, ordi, sègol, i d'altres. La indústria és molt desenvolupada: metal·lúrgica de ferro vora Plòvdiv; indústries electròniques a Plòvdiv, Saedinenie, Voivodinovo, Radinovo i altres ciutats de la zona; maquinària agrícola (tractors) a Karlovo, armes militars a Sopot, Karlovo, Plòvdiv; indústria química a Plòvdiv, Assènovgrad; alimentàries a gairebé tot arreu, principalment a Plòvdiv i Assènovgrad (vins). El turisme és una indústria creixent amb la rica herència cultural de la província i les nombroses estacions termals d'importància internacional.

## Ciutats

La capital de la província és la ciutat de Plòvdiv, i altres ciutats importants són Karlovo, Sopot, Klisura, Kalofer, Khisaria, Saedinenie, Rakovski, Brezovo, Stamboliski, Kritxim, Peruixtitsa, Sadovo, Parvomai, Assènovgrad, Laki.

## Municipalitats

La regió té 18 municipalitats:
* Plòvdiv
* Assènovgrad
* Karlovo
* Maritsa
* Rodopi
* Khisaria
* Parvomai
* Stamboliski
* Kritxim
* Peruixtitsa
* Sadovo
* Laki
* Rakovski
* Brezovo
* Saedinenie
* Kaloianovo
* Sopot
* Kuklen
# Can Vila (Borrassà)

Can Vila és una casa gòtica de Borrassà (Alt Empordà) inclosa a l'Inventari del Patrimoni Arquitectònic de Catalunya.

## Descripció

Casa cantonera amb dues façanes. La principal dona al carrer Del Pou Comú, amb planta baixa i primer pis. El primer pis té un encoixinat de pedra com a base i dues grans portes. El primer pis té dues finestres de mida semblant a les portes del pis inferior, però el que més destaca és la finestra gòtica que hi ha entre les dues finestres. És una finestra gòtica consistent en dos arquets separats per un columneta, que ha desaparegut. Damunt dels dos arcs hi ha una mena d'òcul, sense arribar a formar un arc polilobulat, seria un pas anterior. A les impostes hi ha decoracions: rosa - escut - rosa. Destaca també l'ampit d'una sola pedra. Sota de l'ampit hi ha un escut, millor dit, la motllura d'un escut inscrit dins d'un cercle, atès que no hi ha cap motiu en l'interior. la façana del carrer Dr. Vila és molt irregular. A la planta baixa hi ha quatre finestres i dues portes i al primer pis, l'ordenació de les finestres és irregular.

## Referències

* ↑ «Can Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Ernestina Maenza Fernández-Calvo

Ernestina Maenza Fernández-Calvo (Lucena, Còrdova, 22 de desembre de 1908 - Madrid, 25 de juliol de 1995) va ser la primera dona andalusa que participà en uns Jocs Olímpics en la modalitat d'esquí alpí en els Jocs Olímpics de Garmisch-Partenkirchen 1936, a Alemanya.
Formà part de la primera expedició espanyola en esquí en uns Jocs Olímpics d'Hivern. Ernestina va finalitzar la competició en la trentè setena i última posició del descens signant un registre de 18:51.4, lluny dels 5:04.4 que va aconseguir la Medallista Noruega Laila Schou-Nilsen. Tot això va ser per culpa d'una luxació d'espatlla que li va impedir competir amb normalitat però va tenir la voluntat d'acabar.
Ernestina havia arribat a ser campiona nacional entre 1935 y 1940. Maenza es va erigir en la gran dominadora de l'esquí nacional durant la dècada dels 30, aconseguint cinc campionats nacionals de manera seguida, la qual cosa li va permetre entrar en l'equip nacional.
En 1927 Ernestina amb 17 anys, coneix a Enrique Herreros, dibuixant i representant d'artistes, amb qui va acabar casant-se el 12 d'octubre d'aquest mateix any i amb qui va tenir un fill.

## Referències

* 1 2 3 La senda abierta por Ernestina Maenza. Jiménez, A.D.ABC. Córdoba 16 de març del 2011. Página=84. Consulta 4 de març del 2017
* 1 2 Las mujeres que alcanzaron su sueño en la élite mundial. Diario de Córdoba. 21 de gener del 2012 Consulta 14 de març del 2017
* ↑ El de enero de but de España en los JJOO de Invierno. Fernando Arrechea. Sphera Sports. 8 gener del 2014 Arxivat 2016-12-20 a Wayback Machine. Consulta 14 de març del 2017
* ↑ La Codorniz de Enrique Herreros. ENRIQUE HERREROS, EDAF, 2005. ISBN 9788441417403 Pág.24; 53
* ↑ En casa del Herreros se tocan muchos palos. Guillermina Royo-Villanova Shadowline1 Consulta 4 de març del 2017
# Con d'escapament

Un con d'escapament és un dispositiu amb forma de con situat a la part posterior dels motors d'aviació de reacció que serveix per uniformitzar la velocitat dels gasos d'escapament que surten del motor. Al principi, tots els cons d'escapament estaven fets de metalls, però des d'aleshores se n'han desenvolupat versions de compost de matriu ceràmica (CMC). En els motors d'escapament mixt, també serveixen per mesclar els gasos d'escapament del nucli i l'aire de la derivació.

## Referències

* ↑ Conforti, F.; DeSantis, A. Diccionario Inglés Técnico Aeronáutico (en castellà). Biblioteca Aeronáutica, p. 603.
* ↑ «A320 jetliner starts commercial flights with Safran-designed ceramic matrix composite exhaust cone – a world first!» (en anglès). Safran, 18-06-2015. Arxivat de l'original el 21 d’octubre 2020. [Consulta: 31 desembre 2018].
# Colma

Colma és una població dels Estats Units a l'estat de Califòrnia.
Segons el cens del 2000, Colma tenia 1.191 habitants, 329 habitatges, i 245 famílies. La densitat de població era de 240,8 habitants per km².

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Colma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Colma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Mosquetó

* Aquest article tracta sobre l'arma. Vegeu-ne altres significats a «mosquetó (fermall)».
El mosquetó és un fusell de canó curt, però no tan curt com el de la carrabina. En la pràctica, en diverses èpoques, exèrcits i llengües hi ha hagut fusells pròpiament dits que, per algun motiu, han rebut el nom de mosquetó, i això fins ben endins del segle xx. El català mosquetó equival a l'esp. mosquetón, fr. mousqueton, it. moschettone, port. mosquetâo, etc. L'equivalència amb l'anglès musketoon, en canvi, és aproximada: no s'aplica a armes de repetició.
Els mosquetons tenen el canó de llautó o ferro, i el pany de roda, sílex o percussió. i es disparaven recolzats a l'espatlla com el mosquet, però la longitud més curta del canó els feia més fàcils de manejar per als que estan en condicions restringides, com la infanteria muntada i grups d'abordatge navals.
Els mosquetons de petit calibre tenien el mateix el calibre que els mosquets en servei, i en general s'utilitzaven de la mateixa manera, amb una o més bales de mosquet, mentre que els de gran calibre es carregaven amb perdigons o bales de calibre més petit i usades com escopetes en l'ús naval.
Fou la principal arma de la infanteria durant la Guerra de la Independència dels Estats Units, usada tant pels britànics com pels colons i els francesos, per la seva rapidesa de recàrrega i perquè podia incorporar baioneta.

## Referències

* ↑ «Mosquetó». Gran Enciclopèdia Catalana. Barcelona: Grup Enciclopèdia Catalana.
* ↑ Tous Meliá, Juan. Guía histórica del Museo Militar Regional de Canarias (en castellà). Museo Militar Regional de Canarias, 2000, p. 91-92. ISBN 8478237526.
* ↑ Gorenfeld, John; Gorenfeld, William «The Springfield musketoon was the gun that almost lost the...». Wild West, 11, 01-06-1998, pàg. 10.
* ↑ Evans, R. E.. La guerra de la Independencia norteamericana. Ediciones AKAL, 1991, p. 17. ISBN 8476005598.

## Vegeu també

* Mosquet
* Arma amb acció de bombament

## Bibliografia

* Flayderman, Norm. Flayderman's Guide to Antique American Firearms and Their Values (en anglès). F+W Media, 2007. ISBN 089689455X.
# Raja monstrosa

Raja monstrosa és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)

## Enllaços externs

* uBio (anglès)
# Can Vila (Sant Iscle de Vallalta)

Can Vila és una obra de Sant Iscle de Vallalta (Maresme) protegida com a Bé Cultural d'Interès Local.

## Descripció

Casa de pagès amb transformacions que han afectat els exteriors. S'observa un finestral gòtic i intervencions del segle xix amb balustrades als balcons. La casa està formada per dos cossos. La façana és molt senzilla sense cap interès a no ser pel finestral gòtic. Està rematada amb cornisa. La finestra gòtica és la del tipus del segle xv, amb petites impostes. El treball fet és deficient però interessant.

## Història

Aquesta casa de pagès havia pertangut als hereus de Ramon Cunill, que fou secretari d'enric Prat de la Riba.

## Referències

* 1 2 «Can Vila». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Escut de Son

Escut de Son fou l'escut d'armes del municipi extingit de Son, a la comarca del Pallars Sobirà.
Perdé vigència el 1970, quan foren agrupats els antics termes d'Isil, Son, Sorpe i València d'Àneu en el municipi de nova creació d'Alt Àneu.
El 15 de juliol del 1992, després de 20 anys sense escut normalitzat segons la normativa actualment vigent, el nou municipi adoptà l'Escut d'Alt Àneu.

## Descripció heràldica

Escut d'or, un arbre verd; al peu, el nom de la localitat, SON.

## Referències

* ↑ Bassa 1968.

## Bibliografia

* Bassa i Armengol, Manuel. Els escuts heràldics dels pobles de Catalunya. Barcelona: Editorial Millà, 1968.
# Club Deportivo Espoli

El Club Deportivo Espoli és un club de futbol de la ciutat de Quito (Equador). El club pertany a la Escuela Superior de Policía (ESPOLI).
Juga a l'Olímpico Atahualpa

## Palmarès

* Segona Divisió de l'Equador:
** 1993, 2005 Apertura

## Referències

* ↑ «Estadios - FEF». Arxivat de l'original el 2016-12-22. [Consulta: 26 abril 2017].
* ↑ Ecuador 2005 - RSSSF
# Bórzia

Bórzia - Борзя (rus) és una ciutat del krai de Zabaikàlie, a Rússia. Es troba a la vora del riu Bórzia, a la conca de l'Amur, a 280 km al sud-est de Txità i a 5.022 km a l'est de Moscou.

## Història

Tot i que hi havia hagut assentaments humans al lloc actual de la ciutat des del segle XVIII, la ciutat moderna va començar amb la construcció del Transsiberià el 1899. L'assentament al voltant de l'estació de ferrocarril de Borzya es va obrir oficialment el 1900. , anomenat Suvorovsky en honor a Alexander Suvorov. Aquest nom, però, no va ser molt utilitzat pels residents, que van continuar fent servir el mateix nom que l'estació de ferrocarril i el riu. El nom de Borzya es va oficialitzar finalment quan l'assentament va rebre l'estatus de ciutat el 1950.

## Referències

* 1 2 Народная энциклопедия "Мой городия". Борзя (Забайкальский край)
# Colibrí silf de Veneçuela

El colibrí silf de Veneçuela (Aglaiocercus berlepschi) és una espècie d'ocell de la família dels troquílids (Trochilidae) que habita la selva humida d'una petita zona el nord-oest de Veneçuela.
# Nicole Krauss

Nicole Krauss (Manhattan, 18 d'agost de 1974) és una escriptora estatunidenca.
Nicole Krauss va néixer a Brooklyn, de mare anglesa i pare americà. Els seus avis materns van néixer a Alemanya i Ucraïna, i van emigrar a Londres. Els seus avis paterns van néixer a Hongria i Belarús i es van traslladar primer a Israel i després a Nova York. Molts d'aquests llocs d'origen dels seus avantpassats apareixen a les seves obres. Krauss es va graduar a la Universitat Stanford, on va conèixer el poeta Joseph Brodsky, que es va convertir en el seu mentor, i on va guanyar diversos premis de poesia. El 1996, se li va atorgar una beca Marshall i va ser acceptada en el programa de graduats a la Universitat d'Oxford (Somerville College). Durant el segon any de la seva beca, va estudiar al Courtauld Institute of Art de Londres.
L'any 2002 va publicar la seva primera novel·la, Man Walks Into a Room, que va ser molt ben acollida pels lectors i la crítica. Després va publicar The History of Love que va tenir un gran èxit de vendes i va rebre nombrosos premis. L'any 2010 va publicar la seva tercera novel·la, Great House. Les seves novel·les s'han traduít a més de trenta idiomes. Nicole Krauss col·labora habitualment amb les revistes The New Yorker, Esquire i Harper's.

## Obres

* Man Walks Into a Room (2002)
* The History of Love (2005) (La història de l'amor. Traducció d'Ernest Riera. Barcelona, La Magrana, 2006)
* Great House (2010) (Casa gran. Traducció d'Ernest Riera. Barcelona, La Magrana, 2012)

## Referències

* ↑ «NICOLE KRAUSS». The New Yorker, 14-06-2010. [Consulta: 21 maig 2017].
* 1 2 «Nicole Krauss: Great House». The Anisfield-Wolf Book Awards. [Consulta: 21 maig 2017].
* ↑ «Nicole Krauss». About Entertainment. Arxivat de l'original el 27 de setembre 2011. [Consulta: 21 maig 2017].
* ↑ «Nicole Krauss: 'I take great pleasure in thinking'». The Guardian, 13-02-2011. [Consulta: 21 maig 2017].
# Puig de Calbet

El Puig de Calbet és una muntanya de 1.893 metres d'altitud del límit dels termes comunals dels Angles, de la comarca del Capcir, i de la Llaguna, de la del Conflent, a la Catalunya del Nord. És al nord-oest de la zona central del terme de la Llaguna i al sud-est del dels Angles, al sud del Bosc del Senescal, al sud-oest del Bosc del Calbet i al nord-est del Bosc Estatal de Barrès.

## Referències

* ↑ El Puig de Calbet en els ortofotomapes de l'IGN
# Bziny

Bziny és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció de què data el poble és del 1343. Després apareixia com que pertanyia a la ciutat d'Orava. El 1796 el llibre de geografia nacional el classificà com un poble de segona classe. Segons el cens del 1910 hi havia 311 persones (majoritàriament eslovacs). Fins al Tractat del Trianon la vila pertanyia al Regne d'Hongria, al comtat d'Árva; després passà a Txecoslovàquia, al districte de Námestovo, i finalment el 1993 a Eslovàquia.
# Kotwal

Kotwal és un terme medieval per designar un comandant de fortalesa o de població, en el món iranià, a l'Índia (estats musulmans) i l'Àsia central. Les variants són ketaul, kütaül i altres. Deriva del persa kot (fortalesa) i wala (governador).
El càrrec s'esmenta ja sota Mahmud de Gazni el 1015. Especialment utilitzat fou a l'Índia sota la dinastia mogol. Els britànics de l'Índia van adoptar el nom per designar a un funcionari responsable de l'orde públic o dels serveis públics en una ciutat.

## Referències

* Enciclopèdia de l'Islam, V, 277-278
# Eschbach

«Eschbach» té aquests significats:
* Eschbach (Baix Rin): municipi francès del departament del Baix Rin
* Eschbach-au-Val: municipi francès del departament de l'Alt Rin
* Eschbach (Baden-Württemberg): ciutat alemanya de l'estat de Baden-Württemberg
* Eschbach (Rhein-Lahn): municipi alemany de l'estat de Renània-Palatinat
* Eschbach (Südliche Weinstraße): municipi alemany de l'estat de Renània-Palatinat
* Eschbach (Washington): concentració de població designada pel cens estatunidenca de l'estat de Washington
# Club Deportivo Estudiantes Tecos

El Club Deportivo Estudiantes Tecos, anteriorment conegut com a Club de Fútbol Tecolotes de la Universidad Autónoma de Guadalajara o com a Tecos de la UAG, és un club de futbol mexicà de la ciutat de Zapopan, a l'estat de Jalisco. L'equip està associat a la Universidad Autónoma de Guadalajara.

## Història

El club va ser fundat el 13 de juliol de 1934, tot i que no van ingressar al futbol professional fins a l'any 1971. La temporada 1974-75 ascendiren per primer cop a primera divisió.
El 25 de maig de 2009 s'inicià un projecte de renovació encapçalat per Antonio Leaño, propietari de l'equip, i Juan José Frangie, empresari, canviant de nom pel d'Estudiantes Tecos. També canvià l'uniforme de vermell i blanc a color vi i or.

## Palmarès

* Lliga mexicana de futbol (1):
** 1993-1994
* Recopa de la CONCACAF (1):
** 1995

## Futbolistes destacats

* Eduardo Lillingston
* Juan Carlos Valenzuela
* Joel Sánchez
* Adolfo Bautista
* Pável Pardo
* Jose de Jesus Corona
* Porfirio Jiménez
* José Luis Salgado
* Rafael Medina
* Jaime Ordiales
* Mirsha Serrano
* Carlos Briones
* Duilio Davino
* Arnhold Rivas
* Diego Colotto
* Emmanuel Villa
* Mauro Cejas
* Daniel Ludueña
* Hugo Droguett
* Reinaldo Navia
* Nelson Pinto
* Rodrigo Ruiz
* Sebastián González
* Reynaldo Parks
* Jafet Soto
* Danilo Turcios
* Hugo Kiesse
* Freddy Bareiro
* Diego Gavilan
* David Embe
* Byron Perez
* Julio Cesar Uribe
* Roberto Palacios
* Osmar Donizete
* Marcelo Goncalvez
* Eliomar Marcón
* Antonio Alzamendi
* Marcelo Sosa
* Sebastián Abreu
* Juan Ramón Carrasco
* Jose Luis Salazar
* Ruben Da Silva

## Referències

* ↑ http://impreso.milenio.com/node/8581528 Arxivat 2010-03-09 a Wayback Machine.
* ↑ http://www.mediotiempo.com/futbol/mexico/noticias/2009/05/25/presentan-proyecto-de-estudiantes-tecos

## Enllaços externs

* Club Deportivo Estudiantes Tecos - Lloc web oficial (castellà)
# Boundary scan

Boundary scan és un mètode de verificació de les interconnexions en els circuits impresos (PCB) o en els sub-blocs dels circuits integrats. El Boundary scan s'empra també com a mètode d'anàlisi, depuració i programació d'aquests circuits integrats. L'organització JTAG va desenvolupar una especificació per Boundary scan que va ser estandarditzada el 1990 com a IEEE 1149.1-1990. Actualment el Boundary scan és sinònim de JTAG.

## Arquitectura

* Per a proveir la funcionalitat els fabricants d'IC han d'afegir-hi una lògica addicional.
* Fig.1 Esquema elèctric del connector JTAG.L'accés exterior és a partir d'un port anomenat JTAG TAP (Test access Port) comprès de quatre o més senyals :
** TDI (test data in) : entrada sèrie per a bits de dades i instruccions.
** TDO (test dada out) : sortida sèrie per a bits de dades i instruccions.
** TCK (test clock) : senyal de rellotge per a sincronitzar els bits.
** TMS (test mode select) : senyal de selecció dels diferents estats del controlador TAP.
** TRST (test reset) : opcional. Senyal d'inicialització del controlador TAP.
* Es defineix un llenguatge de descripció de boundary scan BSDL (Boundary scan description language) per a accedir als diferents registres i funcionalitats.

## Referències

* ↑ «IEEE 1149.1JTAG AND BOUNDARY SCAN TUTORIAL» (en anglès). http://fiona.dmcs.pl/.+[Consulta: 25 novembre 2017].
* ↑ Inc., Corelis. «Boundary Scan - Tutorial» (en anglès). https://www.corelis.com.+[Consulta: 25 novembre 2017].
* ↑ electronics+radio. «What is Boundary Scan | JTAG, IEEE1149 | Electronics Notes» (en anglès). https://www.electronics-notes.com.+[Consulta: 25 novembre 2017].
* ↑ «What is Boundary scan? | Keysight (formerly Agilent’s Electronic Measurement)» (en anglès). https://www.keysight.com.+[Consulta: 25 novembre 2017].
# Colibrí tènue

El colibrí tènue (Aphantochroa cirrochloris) és una espècie d'ocell de la família dels troquílids (Trochilidae) i única espècie del gènere Aphantochroa. Habita boscos i matolls de l'est i centre del Brasil.

## Referències

* ↑ «Colibrí tènue». Cercaterm. TERMCAT, Centre de Terminologia. Rev. 11 octubre 2024(català)